 

**Алгачкы аракеттер боюнча Ат-Башы районунда жолугушуунун**

**ПРОТОКОЛУ**

2023-жылдын 01-декабры РМА ыйындар залы

Ат-Башы районунун мамлекеттик администрациясынын аппаратынын, ӨК бөлүмүнүн, Баш-Кайыңды менен Ак-Моюн айыл өкмөттөрүнүн кызматкерлери, айылдык Кеңештердин депуттары, райондук суу чарба жана агрардык өнүктүрүү башкармалыктардын өкүлдөрү (18 адам) менен Алгачкы аракеттерди илгерилетүү боюнча жолугушуу “Альтернатива” коомдук фондунун эксперттери (3 адам) аркылуу даярдалды жана Ат-Башы районунун ӨК бөлүмүнүн башчысы майор А. Токтомамбетовдун жетекчилиги менен өткөрүлдү.

Жолугушуунун жүрүшүндө күн тартибинин төмөнкү негизги маселелери каралды:

* “Альтернатива” коомдук фондунун мал чарба боюнча эксперти кышкы татаал аба ырайынын шарттарында малчыларга колдоо көрсөтүү боюнча иштеп чыккан документтин долбооруна талкуу жүргүзүү – сын-пикирлер менен алмашуу;
* Жергиликтүү деңгээлде пилоттук айыл өкмөтүндө Алгачкы аракеттерди илгерилетүүдө Ат-Башы районунун ӨК бөлүмү жана Агрардык өнүгүү башкармалыгы тарабынан колдоо көрсөтүү;
* Алгачкы аракеттерди илгерилетүүгө байланышкан башка маселелер.

Жолугушуунун катышуучулары Алгачкы аракеттерин илгерилетүү боюнча төмөнкү чечимдерди кабыл алышты:

1. Алгачкы аракеттерди илгерилетүү боюнча ишти жетектөө жана координациялоо Ат-Башы районунун ӨК бөлүмүнүн башчысы майор А. Токтомамбетов тарабынан ишке ашырылсын.
2. Алгачкы аракеттерин илгерилетүү боюнча ишти уюштуруу жана координациялоо Ат-Башы районунун ӨК бөлүмүнүн Жарандык коргонуу бөлүмчөсүнүн башчысы майор Д. Момбековго жүктөлсүн.

3. Ат-Башы районунун ӨК бөлүмүнүн Жарандык коргонуу бөлүмчөсүнүн башчысы майор Д. Момбеков “Альтернатива” коомдук фондунун эксперттери менен тыгыз кызматташтыкта:

- пилоттук Баш-Кайыңды менен Ак-Моюн айылдык аймактарына практикалык жардам жана колдоо көрсөтүү;

- бардык кызыкчылыгы бар тараптар менен тыгыз байланышта Алгачкы аракеттерди илгерилетүү боюнча биргелешкен иштерди уюштуруу;

- Алгачкы аракеттерди илгерилетүү боюнча долбоорун ишке ашырууга практикалык көмөк көрсөтүү.

4. “Альтернатива” коомдук фондунун мал чарба боюнча эксперти кышкы татаал аба ырайынын шарттарында малчыларга колдоо көрсөтүү боюнча документтин долбооруна кызыкчылыгы бар тараптардын сын-пикирлерин чогултсун. Аны ишке ашыруу үчүн 2023-ж. 2-декабрынан кечиктирбей электрондук почта же Вотсап аркылуу иштелип чыккан документтин долбоорун кызыкчылыгы бар тараптарга жөнөтсүн.

5. Беш жумуш күндөн кийин документтин долбоору боюнча талкуу аяктады деп эсептелсин.

**Жыйналыштын катчысы,**

**ЖК бөлүмчөсүнүн улук офицери**

**улук лейтенант У. Тынчтыкбек уулу**