 

**Алгачкы аракеттер боюнча Ат-Башы районунда жолугушуунун**

**ПРОТОКОЛУ**

2023-жылдын 25-ноябры “Таш Рабат” кафесинин конференц-залы

Ат-Башы районунун агрардык өнүгүү, токой жана суу чарба башкармалыгынын, ӨК бөлүмүнүн кызматкерлери, пилоттук айыл өкмөттөрүнүн мүчөлөрү (13 адам) менен Алгачкы аракеттерди илгерилетүү боюнча жолугушуу “Альтернатива” коомдук фондунун эксперттери (3 адам) аркылуу даярдалды жана Ат-Башы районунун ӨК бөлүмүнүн башчысы майор А. Токтомамбетовдун жетекчилиги менен өткөрүлдү.

Жолугушуунун жүрүшүндө күн тартибинин төмөнкү негизги маселелери каралды:

* Алгачкы аракеттерди иштеп чыгуу жана илгерилетүү боюнча биргелешкен иштерди уюштуруу – пилоттук айыл аймактары үчүн алгачкы аракеттер боюнча анкетаны толтуруу;
* Жергиликтүү деңгээлде Баш-Кайыңды менен Ак-Моюн айыл аймактарында Алгачкы аракеттерди илгерилетүүдө баардык кызыкчылыгы бар тараптарынан (райондук мамлекеттик органдар, айылдык Кеңештин депутаттары, Аксакалдар кеңеши, Жаштар союзу ж.б.у.с.) колдоо көрсөтүү;
* Алгачкы аракеттерди илгерилетүүгө байланышкан башка маселелер.

Жолугушуунун катышуучулары Алгачкы аракеттерин илгерилетүү боюнча төмөнкү чечимдерди кабыл алышты:

1. Алгачкы аракеттерди илгерилетүү боюнча ишти жетектөө жана координациялоо Ат-Башы районунун ӨК бөлүмүнүн башчысы майор А. Токтомамбетов тарабынан ишке ашырылсын.
2. Алгачкы аракеттерин илгерилетүү боюнча ишти уюштуруу жана координациялоо Ат-Башы районунун ӨК бөлүмүнүн Жарандык коргонуу бөлүмчөсүнүн башчысы майор Д. Момбековго жүктөлсүн.

3. Ат-Башы районунун ӨК бөлүмүнүн Жарандык коргонуу бөлүмчөсүнүн башчысы майор Д. Момбеков “Альтернатива” коомдук фондунун эксперттери менен тыгыз кызматташтыкта:

- пилоттук Баш-Кайыңды менен Ак-Моюн айыл аймактарында алгачкы аракеттер боюнча анкетаны толтуруу;

- бардык кызыкчылыгы бар тараптар менен тыгыз байланышта Алгачкы аракеттерди илгерилетүү боюнча биргелешкен иштерди уюштуруу жана практикалык көмөк көрсөтүү.

4. “Альтернатива” коомдук фондунун мал чарба боюнча эксперти кышкы татаал аба ырайынын шарттарында малчыларга колдоо көрсөтүү боюнча документтин долбоорун кийинки жумушчу жолугушууда талкууга салсын.

**Жыйналыштын катчысы,**

**ЖК бөлүмчөсүнүн улук офицери**

**улук лейтенант У. Тынчтыкбек уулу**