 

**Алгачкы аракеттер боюнча Ат-Башы районунда жолугушуунун**

**ПРОТОКОЛУ**

2023-жылдын 10-ноябры РМА жыйындар залы

Райондук ӨК бөлүмүнүн, пилоттук Баш-Кайыңды жана Ак-Моюн айыл өкмөттөрүнүн кызматкерлери (14 адам) менен Алгачкы аракеттерди илгерилетүү боюнча жолугушуу “Альтернатива” коомдук фондунун эксперттери (3 адам) аркылуу даярдалды жана Ат-Башы районунун ӨК бөлүмүнүн башчысы майор А. Токтомамбетовдун жетекчилиги менен өткөрүлдү.

Жолугушуунун жүрүшүндө күн тартибинин төмөнкү негизги маселелери каралды:

* Бардык кызыкчылыгы бар тараптар – өнүктүрүү боюнча өнөктөштөр менен тыгыз байланышта жана координациялоодо Алгачкы аракеттерди иштеп чыгуу жана илгерилетүү боюнча биргелешкен иштерди уюштуруу;
* Жергиликтүү деңгээлде пилоттук айыл өкмөттөрүндө Алгачкы аракеттерди илгерилетүүдө Ат-Башы районунун ӨК бөлүмү жана Агрардык өнүгүү башкармалыгы тарабынан колдоо көрсөтүү;
* Алгачкы аракеттерди илгерилетүүгө байланышкан башка маселелер.

Жолугушуунун катышуучулары Алгачкы аракеттерин илгерилетүү боюнча төмөнкү чечимдерди кабыл алышты:

1. Алгачкы аракеттерди илгерилетүү боюнча ишти жетектөө жана координациялоо Ат-Башы районунун ӨК бөлүмүнүн башчысы майор А. Токтомамбетов тарабынан ишке ашырылсын.
2. Алгачкы аракеттерин илгерилетүү боюнча ишти уюштуруу жана координациялоо Ат-Башы районунун ӨК бөлүмүнүн Жарандык коргонуу бөлүмчөсүнүн башчысы майор Д. Момбековго жүктөлсүн.

3. Ат-Башы районунун ӨК бөлүмүнүн Жарандык коргонуу бөлүмчөсүнүн башчысы майор Д. Момбеков “Альтернатива” коомдук фондунун эксперттери менен тыгыз кызматташтыкта:

- пилоттук Баш-Кайыңды менен Ак-Моюн айылдык аймактарына практикалык жардам жана колдоо көрсөтүү;

- бардык кызыкчылыгы бар тараптар менен тыгыз байланышта Алгачкы аракеттерди илгерилетүү боюнча биргелешкен иштерди уюштуруу;

- Алгачкы аракеттерди илгерилетүү боюнча долбоорун ишке ашырууга практикалык көмөк көрсөтүү.

4. “Альтернатива” коомдук фондунун мал чарба боюнча эксперти кышкы татаал аба ырайынын шарттарында малчыларга колдоо көрсөтүү боюнча документтин долбоорун иштеп чыксын.

**Жыйналыштын катчысы,**

**ЖК бөлүмчөсүнүн улук офицери**

**улук лейтенант Т. Тынчтыкбек уулу**